
Z A P I S N I K

35. sjednice Vijeća Mjesnog odbora Ivanja Reka,
održane 20. veljače 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 34. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Izvješće o radu VMO Ivanja Reka za 2023. godinu
2. Program Rada MO Ivanja Reka za 2024. godinu
3. Aktualna komunalna problematika
4. Korištenje prostora MO Ivanja Reka
5. Razno: izvješća , pitanja i prijedlozi


Ad 1. Izvješće o radu VMO Ivanja Reka za 2023. godinu

Jednoglasno prihvaćeno.

Ad 2. Program Rada MO Ivanja Reka za 2024. godinu

Jednoglasno prihvaćeno.




Ad 3. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. ZET – korekcija novo uvedenog voznog reda za liniju 284 – Sesvete - Ivanja Reka – Dumovec

Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnoj gradskoj službi ZET uputi prijedlog za:

- korekciju novo uvedenog voznog reda od 08.01.2024. za autobusnu liniju 284 (Sesvete – Ivanja Reka – Dumovec) na način da se vrati prijašnji vozni red za radni dan, odnosno da se sada za polaske radnim danom iz Sesveta i Ivanje Reke/Dumovca koristi postojeći vozni red za subotu te polazak u 21.00h iz Sesveta pomakne na 21.10h
- u prilogu zaključka novi vozni red za liniju 284

Obrazloženje:  s uvođenog novog voznog reda od 08.01.2024. i dodatnim produženjem linije da prometuje do Dumovca, za radni dan dosta su prorijeđeni polasci iz Sesveta i Ivanje Reke/Dumovca što otežava putovanje građanima na posao koji svakodnevno koriste usluge ZET-a 

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 4. Korištenje prostora MO Ivanja Reka

Ističe da su zaprimljeni zahtjevi za jednokratno i višekratno korištenje prostora Mjesne samouprave:
1. ZSSR „Sport za sve“

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o povremenom korištenju prostora 

1. Vijeće Mjesnog odbora Ivanja Reka odobrava povremeno korištenje prostora za ZSSR „Sport za sve“ koju zastupa Josip Tus, tajnik saveza u terminima srijedom od 17-19h i petkom od 18-20h



Ad 5. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

08.02.2024. završeni radovi na uklanjanju zgrada i postrojenja bivšeg vodocrpilišta na lokaciji Ivanjorečka cesta kbr. 80. Za ovu godinu na toj lokaciji planirana je izrada PD za izgradnju dječjeg igrališta

29.01.2024. ponovno upućen dopis prema Zagrebačkim cestama zbog propadanja i urušavanja terena pod šetnice uz Ivanjorečku cestu na lokacijama od kbr. 54 do 42

19.02.2024. ponovno upućen dopis prema komunalnom redarstvu u svezi učestalog navoženja smeća i glomaznog otpada na području nasipa GOK-a te je zatraženo da se provodi kontinuirani nadzor, odradi čišćenje i odvoz smeća, pokrenu radnje za postavljanja kamera za nadzor kritičnih lokacija i postavljanje betonskih barijera na određenim pristupnim putevima.

19.02.2024. upućen dopis prema komunalnom redarstvu da se izdaju nalozi za čišćenje prema Čistoći zbog navezenog smeća uz Ivanjorečku cestu od kbr. 114 do kružnog toka Mije Haleuša

19.02.2024. upućen dopis prema VGČ da provjeri prema nadležnim Gradskim uredima i ubrza postupak postavljanja betonskih prepreka na kritičnim lokacijama u MO I. Reka koje su poslane i definirane od strane VMO I. Reka još u studenom 2023. godine

09.02.2024. upućen dopis prema VGČ da se uputi dalje na postupanje prema nadležnom Gradskom uredu za popravak oštećenog krova na ZET-ovoj nadstrešnici na okretištu autobusa kod ambulante.

05.02.2024. upućen dopis prema Zagrebačkim cestama za potrebu sanacije oštećenog uspornika u Marofskoj ulici kod kbr. 3.

19.02.2024. ponovno upućen dopis prema nadležnom Gradskom uredu za sport u svezi pokretanja rješavanja statusa nogometnih terena i objekata u sklopu NK Ivanja Reka.

19.02.2024. ponovno upućen dopis prema nadležnim uredima Grada Dugog Sela za dobivanje suglasnosti o korištenju zemljišta iza Crkve prema nasipu GOK-a kako bi se isto uredilo, raskrčilo i poravnali postojeći navozi zemlje i građevinskog materijala, za dio površine kč. 5496/2 koja je u vlasništvu Grada Dugog Sela.

19.02.2024. ponovno upućen dopis prema nadležnom ministarstvu za upravljanje drž. imovinom za dobivanje suglasnosti o korištenju zemljišta iza Crkve prema nasipu GOK-a kako bi se isto uredilo, raskrčilo i poravnali postojeći navozi zemlje i građevinskog materijala, za dio površine kč. 5571, 5501, 5502/  koja je u vlasništvu RH.


Dovršeno u 21.00 sati.

Zagreb, 20. veljače 2024. 

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
